Nuus » NG Kerk in Oos-Kaapland
Pinksterreeks 2019 handel oor God se beweging na die wêreld toe. God kom ons mense tegemoet. Telkens is dit ’n naderkom in liefde – met oopgestrekte arms om sy skepping en skepsels te omhels. By die groot momente deur die hele Bybelverhaal heel sien ons deurentyd iets van dié beweging van God. Telkens laat God se naderkom ons mense in verwondering – om ons dan weer in beweging te bring. Die heen en weer beweging van God en mens word soos ’n dans waarin God beweeg en die mens reageer op die ritme van God se liefde en genade.
Klik hier om dit af te laai.
Tans is daar heelwat navraag oor die wyse waarop ‘n bydrae gelewer kan word om die nagevolge van sikloon Idai in Mosambiek aan te spreek. Ons weet baie lidmate en gemeentes wil ‘n verskil help maak, maar wil weet dat hulle bydrae by mense in nood uitkom. Die NG Kerk is in ‘n formele verhouding met die Gereformeerde Kerk in Mosambiek, met gemeentes wat direk deur die sikloon geraak is en wat oor die infrastruktuur beskik om deur die plaaslike gemeentes behulpsaam te wees. Maande van voedsel- en watertekorte, asook siektes, lê vir baie mense en veral kinders voor. Aangesien die vervoer van hierdie hulp bemoeilik word deur oorgrensprosedures, lang afstande en slegte paaie is dit tans die beste om hierdie middele sover moontlik in Mosambiek plaaslik aan te koop. Finansiële hulp kan dus groot verligting bring vir meeste van die probleme wat nog voorlê in die maande wat kom en sal grootliks waardeer word.
Bankbesonderhede indien u tot die noodfonds wil bydra:
Account holder: GREJA REFORMADA EM MOCAMBIQUE
Account number: 03 289 1776
Reference: Idai relief
Proof of payment: pastor@vivamaputo.org
#imagine vind van 29 tot 31 Maart 2019 plaas. Registreer by www.imaginemovement.co.za.
Gratis hulpbronne vir jeugbediening
Algoa Gemeenskapskerk het ‘n blog met baie hulpbronne. Gaan lees gerus hier oor hierdie gemeente en loer hieronder na alles wat by hulle beskikbaar is.
Die gemeente skryf hulle eie Sondagskool- en kinderkerklesse wat alles gratis op die Blog beskikbaar is. Hulle het ook ‘n klomp ander hulpbronne – meestal in Afrikaans – wat ook gratis afgelaai kan word
Hier is die skakel na webblad.
Hier is die inhoud van die blog.
Gebedsgids vir Ramadan (16 Mei tot 14 Junie 2018)
Die NG Kerk en grondhervorming